Gangnam Style

"**Gangnam Style**" (, ) is a K-pop single by Sooth Korean musician PSY. The sang wis released on 15 Julie 2012, as the lead single o his saxt studio album *[[PSY 6 (Six Rules), Part 1]]*. "Gangnam Style" debuted at nummer ane on the Gaon Chart, the naitional record chairt o Sooth Korea. On 21 Dizember 2012, at aroond 3:50 UTC, "Gangnam Style" became the first video in the history o the Internet tae be viewed mair nor 1 billion times. As o 21 Dizember 2012, the muisic video haes been viewed ower 1 billion times on YouTube, an is the steid's maist watched video efter surpassin Justin Bieber's single "Baby."

The phrase "Gangnam Style" is a Korean neologism that refers tae a lifestyle associatit wi the Gangnam Destrict o Seoul. The sang an its accompanyin muisic video gaed viral in August 2012 an hae influencit popular cultur warldwide syne than. "Gangnam Style" receivit mixed tae positive reviews, wi praise goin tae its catchy beat an PSY's amusin dance muives (whilk thairsels hae acome a phenomenon) in the muisic video an durin live performances in various locations aroond the warld. On 20 September 2012, "Gangnam Style" wis recognisit bi *[[Guinness World Records]]* as the maist "likit" video in YouTube history. It subsequently wan Best Video at the MTV Europe Music Awards hudden later that year. It became a springheid o parodies an reaction videos bi mony different individuals, groups an organisations whiles inspirin flashmobs in Paris, Roum an Milan wi tens o thoosans o pairticipants at ilka ane.

Bi the end o 2012, the sang haed toppit the muisic chairts o mair nor 30 kintras includin Australie, Canadae, Fraunce, Germany, Italy, Roushie, Spain, an the Unitit Kinrick. Awbeit the sang's reception in Japan remained lukewarm, the sang toppit Cheenae's Baidu 500 dounlaid leet an wis labelled bi state-controlled media as haein a "divine melody."

As the sang continued tae rapidly gain popularity an ubiquity, its signatur dance muives wur performit bi mony notable poleetical leaders sic as U.S. Preses Barack Obama, the Breetish Prime Meenister David Cameron, an UN Secretary-General Ban Ki-Moon, whae hailed the sang as a "force for warld peace". The sang's influence on poleetical activism wis exemplifee'd bi the cutty film *[[Gangnam for Freedom]]*. It wis producit bi the Breetish sculptor Anish Kapoor tae advocate the freedom o expression an haed subsequently wan the support o various human richts organisations includin Index on Censorship an Amnesty International. Accordin tae the Unitit Naitions' wittins diveesion, PSY haes acome an "internaitional sensation" throu his sang "Gangnam Style".

## Track leetin

## Chairts performance
The sang debuted at nummer sax on the *[[Billboard (magazine)|Billboard]]* Korea K-Pop Hot 100 for the week o 28 Julie 2012. It than toppit the chairt the week efter, an remained at nummer ane for five weeks. On the Gaon Single Chart, the sang wis dounlaidit 816,000 times in its first week, an wis nummer ane for five weeks. , the sang wis dounlaidit ower 2.8 million times in Sooth Korea.

In the Unitit States, "Gangnam Style" debuted at nummer 74 on *Billboard* Hot Digital Songs wi 23,000 dounlaids sauld in the week endin o 8 September 2012, an twa weeks later reached nummer 25 wi 61,000 dounlaids; previously, 57,000 copies wur dounlaidit in the US up tae 31 August. The sang rocketit tae nummer fower for the chairt week o 29 September, wi 188,000 dounlaids. On the issue date o 22 September, it debuted at nummer 64 on the ''Billboard'' Hot 100, becomin the seicont K-pop sang tae enter the chairt ahint the Wonder Girls' "Nobody" in 2009. In the same week, "Gangnam Style" debuted on the *Billboard* Pop Songs at nummer 28 an aw. "Gangnam Style" haed, bi 11 October, sauld ane million dounlaids in the US. In its seicont week on the Hot 100, "Gangnam Style" rose tae nummer 11. In its third week on the chairt, "Gangnam Style" rose tae nummer twa, ahint "One More Night" bi Maroon 5. For the week o 24 November, efter seiven weeks at nummer 2, the sang droppit tae nummer 5. For the week o Dizember 22, the sang fell frae nummer 10 tae nummer 11.  The sang haes sauld 3,075,000 copies in the US as o Dizember 2012.

On 1 September 2012, "Gangnam Style" debuted on the UK Singles Chart at nummer 196; in its seicont week, the sang reached nummer 61. The next week, the sang rose up tae nummer 37. On 19 September, Greg James annooncit that the sang haed climbit 21 places tae nummer 16. On 21 September, the sang haed climbit frae 16 tae 6. The sang wis 22,000 copies ahint "Hall of Fame" bi The Script wi sales o "Gangnam Style" acceleratin bi a average o 20% ilka day that week. The sang eventually reached nummer three in its third week on the chairt. The next midweek Official Chart Update, released on 26 September, indicatit that "Gangnam Style" wis on pace tae acome nummer ane on the next offeecial chairt, set for release on 30 September. The sang, as projectit, reached the tap spot on the offeecial 30 September chairt, makkin it the first K-pop single tae dae sae.

On 21 August 2012, "Gangnam Style" chairtit nummer ane on the iTunes Music Video Charts, owertakkin Justin Bieber's "As Long as You Love Me" an Katy Perry's "Wide Awake"; this feat is the first for ony Sooth Korean airtist. Syne early September, the sang haes peakit on *Billboard*'s YouTube Music Chart at nummer ane.

## Chairts an certifications

### Chairts

### Sales an certifications

### Year-end charts

## Release history

## Notes

## References

## Freemit airtins

* 
* 
* 
* Kirsten Acunaon: Here's the English Translation of "Gangnam Style", *[[Business Insider]]*, 19 September 2012